en gu fi gu gu gu en gu en gu gu gu en gu en fi gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu en
Rules: Sadbhav Group of Friends - Sidsar
સંગઠન - સહકાર - મદદ
આપણે સદભાવ મિત્ર આપણે મિત્ર ગ્રુપની જરૂરીયાત વિષે જાણ્યુ. આજે ગ્રુપનાં ધારા-ધોરણો વિષે જાણીએ કે જેનું બધાએ પાલન કરવું ખુબજ જરૂરી છે. તો એ નીચે મુજબ છે.
૧) આપણે આ મિત્ર ગ્રુપના દરેક સભ્યોએ મદદ અને સહકાર આપવા તત્પર રહેવું. આ ગ્રુપ નો પ્રથમ અને પ્રાથમિક હેતુ સંગઠન સ્થાપિત કરીને સાથ અને સહકાર પ્રાપ્ત કરવાનો છે.
૨) દરેક સભ્યએ બીજા સભ્યને માહિતી અને માર્ગદર્શન આપવા કટિબદ્ધ રહેવું જરૂરી છે. કોઇ એ આર્થિક મદદની અપેક્ષા રાખવી નહી અને એવી મદદ કરવી એ કોઇને માટે બંધનકર્તા નથી. માનવતા ના ધોરણે જો કંઇ મદદ કરી શકાય તે કરવી.
૩) સભ્યપદ મેળવતી વખતે દરેકે ખરી અને સચોટ માહિતી પુરી પાડવી.
૪) ધંધાદારી એ પોતાનું હીત જાળવીને થતી મદદ કરવી.
૫) આ ગ્રુપના સભ્યની વ્યવસાયીક તથા પારિવારીક માહિતી એકત્ર કરવી અને દરેક મિત્ર સભ્યને ઉપલબ્ધ થઇ શકે એ માટે ઇ-ડિરેક્ટરી બનાવવાનું કામ હાથ પર લેવામાં આવેલ છે.
૬) આ ગ્રુપ નો વિસ્તાર કરીએ તો જ હેતુ સાર્થક થાય. આ માટેના સર્વસાધારણ નિયમો આ મુજબ છે.
અ) ગ્રુપ વિસ્તાર નાં પ્રથમ તબક્કા માં આપણો નવો સભ્ય એ સિદસર નો જ હોવો જોઇએ.
i) ગ્રુપ વિસ્તાર નાં બીજા તબક્કે માં સભ્ય મિત્રો, પ્રથમ તબક્કા માં નોંધણી થયેલ મિત્રો નાં સગાં- સંબંધીઓ હશે.
ii) ગ્રુપ વિસ્તાર નાં ત્રીજા તબક્કા માં સભ્ય મિત્રો, પ્રથમ અને બીજા તબક્કા માં નોંધણી થયેલ મિત્રોના સ્નેહી ઓ, સરકારી, અર્ધ સરકારી, ખાનગી અને વિવિધ ક્ષેત્ર નાં ઉચ્ચ પદસ્થ અધિકારીઓ, કર્મચારીઓ કે જેઓ ગ્રુપનાં આશય/હેતુને સમજી શકતા હોય એવી વ્યક્તિઓ નો સમાવેશ થશે.
iii) નવા સભ્યની માહિતી જુના સભ્ય મારફત એડમિન ને પહોંચાડવાની રહેશે. જુના સભ્યોએ નવા સભ્યો બનાવવા નુ કામ જરા ઝડપી પણ પુરી તકેદારીપુર્વક કરવું કે જેથી કરીને ભવિષ્યમાં તકલીફ ન થાય.
બ) નવો સભ્ય કોઇ પણ જ્ઞાતીના હોઇ શકે, કોઇ જ્ઞાતિ બાધ નથી પણ વ્યક્તિ સારી હોવી જરૂરી છે.
ક) નવા સભ્યને આ ગ્રુપના ઉદ્દેશ અને આશય/હેતુથી વાકેફ કરવા.
ડ) નવા સભ્યએ ગ્રુપે નક્કી કરેલ ધારાધોરણ મુજબની ફી ભરવાની રહેશે. ફી નહિવત હશે.
ઇ) જુના સભ્ય એક થી વધુ નવા સભ્યો માટે ભલામણ કરી શકે છે. નવા નિયુક્ત થયેલા મિત્રો પણ રજીસ્ટર્ડ થયા પછી નવા સભ્યો નિયુક્ત કરી શકશે.
ફ) નવા સભ્યની નિમણૂક માટેની જરૂરી માહિતી જુના સભ્યો ને પુરી પાડવામાં આવશે.
૭) ગ્રુપ નો વિકાસ તથા નિયમો માં થતાં ફેરફાર ની જાણ ઇ-મેઇલ અથવા વેબસાઇટ દ્વારા કરવામાં આવશે.
૮) આ ગ્રુપમાં કોઇને પગાર/માનધન આપવામાં આવશે નહી. ઇચ્છુક સભ્યોએ રચનાત્મક સહયોગ આપવાનો રહેશે.
૯) વેબસાઇટ પર વ્યવસાયીક જાહેરખબર નજીવા દરે સ્વીકારવા માં આવશે.
૧૦) કોઇ પણ સભ્યએ ભરેલી સભ્યપદ ફી કયારેય પાછી આપવામાં આવશે નહી.
૧૧) સરકારી નોંધણીનુસાર બધાજ નિયમો અને શરતો નુ ચુસ્ત પણે પાલન કરવાનું રહેશે.
૧૨) ગ્રુપનાં વહીવટ માટે એક કમિટી ની રચના કરવામાં આવી છે.
૧૩) કોઇ પણ સભ્ય અન્ય સભ્ય સાથે ગેરવર્તન કરે તો સભ્યની ગેરવર્તણુક કે ગેરશિસ્ત બદ્દલ સભ્યપદ રદ કરવાનો હક્ક એડમિન પૅનલ/ કમિટી પાસે રહેશે.
૧૪) નવા સભ્યની વય બાબતમાં કોઇ મર્યાદા નથી.
૧૫) કુટુંબમાં થી એકજ વ્યક્તિએ સભ્ય થવું.
૧૬) આ મંચ નો રાજકીય હેતુ કે રાજકીય મુદ્રા માટે ઉપયોગ કરી શકાશે નહી.
૧૭) આ ગ્રુપ નો હેતુ/આશય પાર પાડવા માટે વિવિધ ક્ષેત્રો નાં નિષ્ણાંતોનો સહયોગ અપેક્ષિત છે. તેમજ ગ્રુપને વધુ સક્ષમ બનાવવાના માટે તેમનાં તરફથી સલાહ/સૂચનો આવકાર્ય છે. એટલે કે ડૉક્ટર, એન્જિનિયર, વકીલ, તથા ખાનગી ક્ષેત્રો/સરકારી ખાતા ઓ માં ઉચ્ચ પદસ્થ અધિકારીઓ ના સહયોગ થી ગ્રુપ વધુ કાર્યક્ષમ બનશે.
૧૮) આમ તો આ ગ્રુપ માટે સ્ટાફ, ઓફિસ કે અન્ય ખાસ ખર્ચ નથી. પરંતુ વેબસાઇટ બનાવવા માટે તથા વેબસાઇટ નાં કંઇક ચાર્જીસ હોય છે. તો એનાં માટે કંઇક નજીવી સભ્યપદ ફી ભરવા માટે મિત્રોની માનસિકતા હોવી જોઇએ.
૧૯) સમય અને સંજોગોનુરુપ ઉપર નાં નિયમોમાં ફેરફાર અથવા નવા નિયમો લાગુ પાડવાની સત્તા એડમિન પૅનલ/કમિટી હસ્તક રહેશે.
આભાર. જયશ્રી ક્રુષ્ણ, જય ઉમિયા માતાજી.
માનવીની ઊંચાઇ તેના ગુણોને લીધે હોય છે, ઊંચી જગ્યાએ બેસવાથી માનવી ઊંચો થઇ જતો નથી.
© 2018 Sadbhav Group of Friends - Sidsar. All Rights Reserved. Developed & Managed by Bavalava Technologies.